text: Ein av størstu dagstovnunum í Tórshavnar kommunu hevði í dag 40 ára hald
text: #000001
text: Tórshavnar kommuna: Hátíðarhald var í dag seinnapartin, har eisini nøkur starvsfólk, sum høvdu starvsdagar, vórðu heiðrað.
text: #000003
text: Heðin Mortensen, borgarstjóri, segði, at tað var hugaligt at koma á stovnin í dag at hátíðarhalda føðingardagin, samstundis sum at nøkur av teimum, ið hava drúgvastu starvsdagarna vórðu heiðrað.
text: #000004
text: Heðin Mortensen greiddi frá, at hesin stovnurin hevur langa søgu. Upprunaliga varð byrjað við eini vøggustovu Yviri við Strond, sum Nancy Bjørklund tók stig til. Vøggustovan læt upp fyri skjótt 60 árum síðan, tann 18. okt. 1965.
text: #000005
text: Í 1972 fluttu tey í eini hús á Lützenstrøð. Men í 1983 bleiv dreymurin hjá Nancy Bjørklund at fáa ein barnagarð til veruleika - tá bleiv Vøggustovan og Barnagarðurin á Konmansmýru tikin í nýtslu.
text: #000006
text: Seinni skifti stovnurin so navn til Birkilund.
text: #000007
text: Nýggjara partin av søguni kenna tey flestu. Kommunan yvirtók eftir áheitan sjálvsognarstovnin. Tað var í september 2011, at nevndin fyri sjálvsognarstovnin heitti á býráðið um at yvirtaka stovnin uttan millumrokning. Bygningurin hevði tá stóran umvælingartørv.
text: #000008
text: Í juni 2012 mælti mentamálanevndin í Tórshavnar býráð einmælt kommununi at taka dagsstovnin Birkilund við Hoyvíksvegin niður. Nógvar kanningar vórðu gjørdar. Tosað varð leingi um, annaðhvørt stovnurin skuldi byggjast av nýggjum ella fáa eina høvuðsumvæling.
text: #000009
text: Stovnurin er stórur og varð bygdur tíðliga í áttatiárunum. Stovnurin hevði trupulleikar av lekum í fleiri ár. Tað gjørdist tí neyðugt hjá kommununi at taka stig, sum livdu upp til dagsins krøv í allar mátar, tað veri seg við tilfari, innrætting til tey pædagogisku krøvini og útgerð annars, so sum hitaverki og luftskifti.
text: #000010
text: Birkilund er ein av størstu dagstovnunum í Tórshavnar kommunu. Stovnurin liggur í náttúruvøkrum umhvørvi her beint við Hoyvíkstjørn. Stovnurin liggur tætt við miðbýin, og tí er skjótt at fara bæði í bý og náttúru.
text: #000011
text: Myndir: Hátíðarhildu 50 ár við Velbastaðvegin
text: #000014
text: – Veðurlagsbroytingar góðar fyri ferðavinnuna
text: #000017
text: Kanna mál um blúnisbrot í svimjihøllini
text: #000018